ממשלת אשתייה

ממשלת מוחמד אשתייה היא הממשלה הפלסטינית ה-18, שכיהנה מאפריל 2019 עד פברואר 2024.

 היסטוריה 
במהלך ישיבת ממשלת הרשות ב־29 בינואר 2019 הודיע ראש ממשלת הרשות הפלסטינית ראמי חמדאללה על הגשת כתב התפטרות של ממשלתו, שהוקמה ביוני 2014 כממשלת אחדות, ליושב ראש הרשות הפלסטינית אבו מאזן. ממשלתו המשיכה לכהן  כממשלת מעבר. בעקבות כך הטיל אבו מאזן ב־10 במרץ 2019 על מוחמד אשתייה להקים ממשלה חדשה.

הממשלה הושבעה על ידי אבו מאזן ב-13 באפריל 2019 בשעות הערב. ב-14 באפריל 2019 הודיע דובר הממשלה אבראהים אל־מלחם כי הממשלה הושבעה בשנית בפני אבו מאזן משום שבטקס ההשבעה הרשמי נשמט משפט הנוגע למורשת הלאומית של העם הפלסטיני. עם הקמת הממשלה לא מונו שרים במשרד הפנים ומשרד הווקף וענייני הדת, ואשתייה שימש כשר עד למינוי שר קבוע.

חמאס, הג'יהאד האסלאמי בפלסטין, החזית העממית לשחרור פלסטין והחזית הדמוקרטית לשחרור פלסטין גינו את הקמת הממשלה, שלדבריהם מעמיקה את הפילוג בקרב העם הפלסטיני ונותנת מענה רק לאינטרסים של פת"ח.

באוגוסט 2021 אישר הוועד המרכזי של פת"ח חילופין בממשלה. בעקבות כך הושבע ב־1 בינואר 2022 ראש הביטחון המסכל זיאד הב אל-ריח לשר הפנים וחאתם אל־בכרי לשר ההקדשים.

הממשלה התמוודה עם מגפת הקורונה בשטחי הרשות הפלסטינית. במאי 2020 הודיעה הממשלה על הפסקת התיאום הביטחוני עם ישראל על רקע הכוונות הישראליות לסיפוח בקעת הירדן לישראל. התיאום חודש בנובמבר 2020.

בתחילת מרץ 2024 התפטר אשתייה בעקבות לחץ בינלאומי, בעיקר מצד ארצות הברית, שדרש מאבו מאזן לבצע רפורמות מרחיקות לכת ברשות, כדי שתשקם את הפופולריות שלה בקרב הציבור הפלסטיני ושתקים שלטון ברצועת עזה לאחר תום מלחמת חרבות ברזל. הממשלה המשיכה לכהן כממשלת מעבר עד השבעת ממשלת מוסטפא ב־31 במרץ 2024.

 חברי הממשלה 
שםתמונהתפקידמפלגה מוחמד אשתייה 75px|מרכז ראש הממשלה. עד ינואר 2022 גם שר הפנים ושר ההקדשותפת"ח אמג'ד ע'אנם מזכיר הממשלה זיאד אבו עמר 75px|מרכז סגן ראש הממשלהעצמאי נביל אבו רודיינה 75px|מרכז סגן ראש הממשלהשר המידעפת"ח ריאד אל-מאלכי 75px|מרכז שר החוץ והפליטיםעצמאי שוכרי בשארה שר האוצר מוחמד אל-שלאלדה שר המשפטים אחמד מג'דלאני 75px|מרכז השר לפיתוח חברתיחזית המאבק העממי הפלסטיני רולא מעאיעה שרת התיירות והעתיקותפת"ח פאדי אל-הדמי השר לענייני ירושליםעצמאי אסחאק סידר שר התקשורת וטכנולוגיית המידעפת"ח אמאל חמד השרה לענייני נשים ח'אלד אל-עוסיילי 75px|מרכז שר הכלכלה ריאד עטארי שר החקלאותהאיחוד הדמוקרטי הפלסטיני עאסם סאלם שר התחבורה והתקשורתעצמאי עאטף אבו סייף 75px|מרכז שר התרבותפת"ח מג'די א-סאלח שר השלטון המקומיעצמאי מוחמד זיארה שר העבודה הציבורי והשיכון מחמוד אבו מויס שר ההשכלה הגבוהה והמחקר המדעי מרואן עוורתאני 75px|מרכז שר החינוך מאי אל-כיילה center|75x75px שרת הבריאותפת"ח נסרי אבו ג'ייש שר העבודהמפלגת העם הפלסטינית אוסאמה א-סעדאווי שר המדינה ליזמות והעצמהפת"ח אבראהים מלחם דובר הממשלה זיאד הב אל-ריחשר הפנים (מ־1 בינואר 2022)פת"ח חתאם אל-בכריהשר לענייני ווקף (מ־1 בינואר 2022)עצמאי

מאפיינים 
מתוך 20 השרים שכיהנו בממשלה עם השבעתה, מרבית השרים הם מוסלמים (16), גברים (17), בעלי השכלה אקדמית רחבה (11 בעלי תואר ד"ר), תושבי יהודה ושומרון ובעיקר תושבי ערים (רק שלושה שרים מוצאם מרצועת עזה), ורובם היו בגילאי 50-40. שני שרים היו עצורים בישראל בשל פעילותם במהלך האינתיפאדה הראשונה.

הערות שוליים

קטגוריה:ממשלות הרשות הפלסטינית
קטגוריה:2019 באסיה
קטגוריה:2020 באסיה
קטגוריה:2021 באסיה
קטגוריה:2022 באסיה
קטגוריה:2023 באסיה
קטגוריה:2024 באסיה